CELEX: C2007/269/16
Language: hu
Date: 2007-11-10 00:00:00
Title: C-388/05. sz. ügy: A Bíróság (második tanács) 2007. szeptember 20-i ítélete – Az Európai Közösségek Bizottsága kontra Olasz Köztársaság (Tagállami kötelezettségszegés – A természetes élőhelyek védelme – Vadon élő állatok és növények – A Valloni e steppe pedegarganiche különleges védelmi terület)

10.11.2007   
            
            
               HU
            
            
               Az Európai Unió Hivatalos Lapja
            
            
               C 269/8
            
         A Bíróság (második tanács) 2007. szeptember 20-i ítélete – Az Európai Közösségek Bizottsága kontra Olasz Köztársaság
   (C-388/05. sz. ügy) (1)
   
   (Tagállami kötelezettségszegés - A természetes élőhelyek védelme - Vadon élő állatok és növények - A „Valloni e steppe pedegarganiche’ különleges védelmi terület)
   (2007/C 269/16)
   Az eljárás nyelve: olasz
   Felek
   
      Felperes: az Európai Közösségek Bizottsága (képviselők: A. Aresu és D. Recchia, meghatalmazottak)
   
      Alperes: Olasz Köztársaság (képviselők: I. Braguglia, meghatalmazott, G. Fiengo avvocato dello Stato)
   Tárgy
   Tagállami kötelezettségszegés – A vadon élő madarak védelméről szóló, 1979. április 2-i 79/409/EGK tanácsi irányelv (HL L 103., 1. o.; magyar nyelvű különkiadás 15. fejezet, 1. kötet, 98. o.) 4. cikke (4) bekezdésének és a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelv (HL L 206., 7. o.; magyar nyelvű különkiadás 15. fejezet, 2. kötet, 102. o.) 6. cikke (2), (3) és (4) bekezdésének és 7. cikkének megsértése – A különleges természetvédelmi területeken található természetes élőhelytípusok és egyes fajok élőhelyei károsodásának megakadályozásához szükséges intézkedések megtételének kötelezettsége – A Garganoi Nemzeti Parkot érintő ipari fejlesztések.
   Rendelkező rész
   
               1)
            
            
               Az Olasz Köztársaság – mivel nem tette meg a szükséges intézkedéseket a „Valloni e steppe pedegarganiche” különleges védelmi területen található olyan természetes élőhelyek és olyan fajok élőhelyei károsodásának és megzavarásának megakadályozására, amelyek céljára az egyes területeket kijelölték – az 1998. december 28-át megelőző időszak tekintetében nem teljesítette a vadon élő madarak védelméről szóló, 1979. április 2-i 79/409/EGK tanácsi irányelv 4. cikkének (4) bekezdéséből eredő kötelezettségeit, valamint az ezen időpontot követő időszak tekintetében nem teljesítette a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelv 6. cikkének (2) bekezdéséből eredő kötelezettségeit.
            
         
               2)
            
            
               A Bíróság az Olasz Köztársaságot kötelezi a költségek viselésére.
            
         
      (1)  HL C 22., 2006.1.28.